ગુજરાત વિધાનસભાની ચૂંટણીમાં જે વિસ્તારો પાટીદારોના પ્રભુત્વવાળા છે અને જ્યાં પાટીદારોનું આંદોલન જોરમાં હતું. તેવી બેઠકો પર આ વખતે ૬થી ૧૨ ટકા મતદાન ઓછું નોંધાયું હતું. આ બેઠકો એવી છે. જ્યાં ભાજપને મોટો ફટકો પડવાનો ભય સેવાઈ રહ્યો હતો. પાટીદાર આંદોલનની અસર ધરાવતા આ વિસ્તારોમાં મતદાન પહેલાં હાર્દિકની લગભગ ૧૨૦ જેટલી રેલીઓ કરી હતી. તેમાં પણ સુરત-કચ્છ એ સૌરાષ્ટ્રમાં તેની રેલી-સભાઓમાં જનમેદની ઉમટી હતી. અનેક પાટીદારો એવા છેક, જે માને છે કે તે ભાજપથી નારાજ છે, પરંતુ એનો મતલબ એ નથી કે કોંગ્રેસને મત આપીશું ? આવી કેટલીક પાટીદાર પ્રભાવિત બેઠકોની મતદાન અને જીતની વાત કરીએ તો ભાજપે આ બેઠકોમાંથી ૨૪ બેઠકો પર જીત મેળવી હતી એ કોંગ્રેસે ૧૨ બેઠકો પર જીત મેળવી હતી પરંતુ પાટીદાર મતદારો આ વખતે પણ ભાજપની પડખે રહ્યાં હતાં. તે આ બેઠકો પરના પરિણામ પરથી સાબિત થાય છે.